
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
14.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 14.11.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, ПИБ: 100223295, Матични број: 07001983,  испуњава прописане стандарде за акредитацију студијског програма МАС - КВАНТИТАТИВНЕ ФИНАНСИЈЕ (IMQF) за извођење НА ЕНГЛЕСКОМ ЈЕЗИКУ у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, је дана 24.12.2013. године поднела захтев за акредитацију студијског програма МАС - КВАНТИТАТИВНЕ ФИНАНСИЈЕ (IMQF) за извођење НА ЕНГЛЕСКОМ ЈЕЗИКУ у оквиру поља друштвено-хуманистичких наука под бројем 612-00-02663/2013-04. 

Студијски програм мастер академских студија Квантитативне финансије траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање мастер економиста.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм садржи све законом предвиђене елементе. Студијски програм траје годину дана (2 семестра) и доноси 60 ЕСПБ бодова. Програм се изводи на енглеском језику. Намењен је образовању врхунских стручњака из области финансија. Програм садржи 7 обавезних и 4 изборна предмета (од којих се бирају два). Сви предмети доносе по 5 ЕСПБ односно 8,33% од укупног броја ЕСПБ. Завршни рад је обавезан део студијског програма и бодује се са 15 ЕСПБ, односно 25% од укупног броја ЕСПБ.

Студијски програм под називом Квантитативне финансије обезбеђује стицање компетенција за препознатљиву и јасну професију. По завршетку ових студија студенти стичу дубља и целовитија сазнања из области финансија, посебно квантитативних метода, које им омогућавају да обављају сложене анализе потребне за доношење закључака из области квантитативних финансија и процене ризика на основу савремених научних теоријских сазнања из домена квантитативних финансија и економије као и на основу релевантних емпријских података. Поред тога студенти стичу способност уочавања будућих трендова у овој области и спремни су за даље теоретско усавршавање на докторским студијама. Програм је усаглашен са циљевима и задацима установе. Повезан је са другим студијском програмима који се изводе на факултету.

Циљ је формулисан као преношење светских стандарда за образовање из области финансија и економије у Србију и регион. Полазници се оспособљавају за рад у домаћим и међународним финансијским институцијама, компанијама, државним и научним институцијама, као и за даље усавршавање.

Опште компетенције су прецизно дефинисане. Додатак дипломи је по форми у складу са стандардом. Садржи свих осам поглавља. Додатак обезбеђује податке којима се олакшава међународно признавање и фер академско признавање квалификације. 

Приложене су одлуке Факултета и Сената Универзитета о усвајању студијског програма (односно о превођењу програма из магистарских студија у пету годину дипломских студија) из 2007. године. Структура курикулума обухвата јасан циљ, структуру предмета и знања која се стичу похађањем предмета. 

Дати су линкови на сродне студијске програме три универзитета, два из Европе и и једног из Северне Америке.

Установа уписује 25 студената на овај студијски програм. Према Конкурсу свих 25 студената су самофинансирајући студенти. С обзиром на то да се предавања изводе на енглеском језику оцењује се знање овог језика, као и математике и статистике. Сви полазници полажу приступне испите из математике и статистике, као и основа економије. Право да се пријаве на конкурс имају сви студенти који су носиоци дипломе академских студија, са 240 ЕСПБ, акредитованог студијског програма. Сви испити се полажу на енглеском језику.

Модел оцењивања је детаљно и јасно описан у документацији. ЕСПБ бодови су конзистентно утврђени према оптерећењу студента и доносе 5 ЕСПБ бодова. Да. Сви предмети су по моделу 40-60, број бодова свих предмета униформно је одређен и износи 5 ЕСПБ бодова, док завршни рад доноси 15 ЕСПБ.

На студијском програму је ангажовано 17 наставника. 8 наставника су у звању редовног професора, 6 су ванредни професори и 3 су у звању доцента. Они су ангажовани са 1,13 часа на недељном нивоу. Нико није оптерећен са више од 6 часова. 12 наставника су са 100% ангажовањем на установи, а 5 по уговору. Један наставник је рођен 1947. године (Петровић Д. Павле) и њему истиче право на рад уколико не буде изабран у звање емеритуса. Наставници са 100% ангажовањем на установи држе 84.78% од укупног фонда часова активне наставе, тако да је се може закључити да је задовољен стандард.
Укупна површина радног простора је 12.480,52 м2 што даје просечну површину 2,05 м2 по студенту на студијским програмима, за очекиваних 6.100 студената. Установа поседује 165 канцеларија, 2 ресторана, књижару.
Установа је приложила Извештај о самовредновању. Он је свеобухватан и квалитетан. Установа има 9 чланова Комисије за квалитет, од којих су 2 члана студенти.

Нису планиране студије на даљину.
1. Број наставника на студијском програму= 17
Број наставника са пуним радним временом= 12
Број наставника са непуним радним временом= 5
2. Број сарадника на студијском програму= 1

Број сарадника са пуним радним временом= 1
Број сарадника са непуним радним временом= 1
3. Трајање програма= 1 година, 2 семестра
4. Број ЕСПБ бодова= 60
5. Број студената који се уписује на прву годину= 25
6. Број часова активне наставе за студенте: I= 25, II= 25
7. Број часова предавања за студенте: I= 10, II= 8
8. Проценат изборности на програму= 41,67%
9. Укупно часова активне наставе недељно коју држе наставници= 19,12
10. Укупно часова активне наставе недељно коју држе сарадници= 0,17
11. Просечно оптерећење наставника на програму= 1,13
12. Просечно оптерећење сарадника на програму= 0,17
13. Просечно оптерећење наставника на установи= 6,31

14. Просечно оптерећење сарадника на установи= 10,8

15. Број наставника са укупним оптерећењем већим од 12= 0

16. Проценат наставе коју држе наставници са пуним радним временом= 84,78%
17. Бруто простор= 12.480,52 м2
18. Број књига релевантних за студијски програм= 104
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ  за студијски програм МАС - КВАНТИТАТИВНЕ ФИНАНСИЈЕ (IMQF) за извођење НА ЕНГЛЕСКОМ ЈЕЗИКУ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у КАМЕНИЧКА 6, БЕОГРАД, ПИБ: 100223295, Матични број: 07001983, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС - КВАНТИТАТИВНЕ ФИНАНСИЈЕ (IMQF)  за извођење НА ЕНГЛЕСКОМ ЈЕЗИКУ у оквиру поља друштвено-хуманистичких наука и то за 25 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

